acidose
        
         (veterinærmedisin)
Store norske leksikon,Biologi,Veterinærmedisin,Sykdomsformer
Acidose kan forekomme hos storfe ved for stort inntak av karbohydratrikt kraftfôr, for eksempel dersom de får ukontrollert tilgang til kraftfôrlager. Mikrobene i vomma produserer da store mengder melkesyre som opptas i blodet, og uten behandling vil tilstanden ofte medføre døden.
Acidose er dessuten en følgetilstand ved stoffskiftesykdommen ketose hos melkekyr. Den oppstår når dyrene får for lite karbohydrater. Da nedbrytes det unormalt mye kroppsfett som gir opphav til de såkalte ketonlegemer (aceteddiksyre og hydroksysmørsyre). Disse gir syreoverskudd i organismen.Hos hunder oppstår det acidose ved samme mekanisme ved ubehandlet sukkersyke. Les mer i Store norske leksikon ketose i Store medisinske leksikon blodgasser i Store medisinske leksikon diabetes i Store medisinske leksikon